=== Adjudant ===
I [[1879]] blev Güldencrone ansat som adjudant hos kong [[Christian 9.|Christian IX]], med hvem han foretog et stort antal rejser i udlandet, ved hvilke lejligheder han dekoreredes med mange fremmede ordener; [[kammerherre]] blev han i [[1888]], Kommandør af [[Dannebrogordenen]] (2. grad) i [[1890]]. Ved siden af sin virksomhed ved hove blev Güldencrone, der i [[1886]] forfremmedes til [[oberstløjtnant]] og i [[1891]] til [[oberst]] og chef for Hs. Maj. Kongens Adjudantstab, benyttet i artilleristisk retning, medens han også som formand i [[Hvidovre Sogn]]eråd ([[1880]]-91) udfoldede en betydelig virksomhed. I 1888 var han medlem af en kommission, der havde at ordne det fornødne med hensyn til indkøb af grunden til [[Vestvolden|Københavns Vestenceinte]]. [[1894]] blev han Kommandør af 1. grad af Dannebrogordenen. Güldencrone døde 15. oktober 1902.
Historie